Bedľa obsahuje veľké množstvo zdraviu prospešných látok, ako sú flavonoidy, minerály či betakarotén. Svoje využitie našla hlavne v kuchyni, pričom medzi najobľúbenejšie recepty patrí bedľa na rasci alebo bedľové rezne. Tieto huby sa však dajú pripraviť aj iným spôsobom. Pridávajú sa do praženice a hodí sa aj do polievok, omáčok a plniek. Zároveň z nich môžete vysmažit oškvarky alebo sa dajú usušiť.